**Τεχνολογία Γυμνασίου**

 **Εργασία**

Οι παρακάτω παράγραφοι αποτελούν βασικά βήματα μιας διαδικασίας την οποία ακολουθούμε συχνά για να πραγματοποιήσουμε μια ομαδική εργασία ή ένα project στην τάξη. Βάλτε στη σειρά τις παρακάτω παραγράφους από το 1 έως το 9 ώστε να βγαίνει ολοκληρωμένο το νόημα της διαδικασία αυτής.

 ( )Εντοπισμός των θεματικών υπο-ενοτήτων

Για να μπορεί ένα θέμα μιας εργασίας να μελετηθεί και να επεξεργαστεί σωστά από τους μαθητές αυτό θα πρέπει να χωριστεί σε επιμέρους ενότητες και κάθε μαθητής να επιλέξει και να εργαστεί ουσιαστικά και εποικοδομητικά πάνω σε αυτή ανάλογα με την κλίση και τα ενδιαφέροντα του. Οι υποενότητες αυτές αποτελούν κατά μια έννοια τα κομμάτια ενός πάζλ που όλα μαζί θα συνεισφέρουν στην ολοκλήρωση της σωστής και άρτιας εικόνας

( )Συλλογή δεδομένων

Οι πηγές από τις οποίες οι μαθητές θα αντλήσουν τις πληροφορίες τους, ανάλογα με το θέμα της εργασίας τους είναι το internet, εγκυκλοπαίδειες, βιβλία επιστημονικά – τεχνικά, επισκέψεις και παρατηρήσεις από χώρους συναφούς αντικειμένου με αυτού του θέματος εργασίας τους.

( )Ανατροφοδότηση

Οι πληροφορίες που θα περισυλλέγουν οι μαθητές θα πρέπει συνεχώς να αξιολογούνται, να αναδιατυπώνονται ώστε να ελέγχεται η ορθότητα και η ακρίβεια τους.

( )επαναπροσδιορισμός / επεξεργασία στόχων

Το πλάνο επίσης της εργασίας θα πρέπει να επαναπροσδιορίζεται, να αναπροσαρμόζεται και να καθοδηγείται από τον εκπαιδευτικό ώστε να αποφεύγονται όσο το δυνατόν αστοχίες που μπορεί να προκύπτουν κατά τη διάρκεια της πορείας της έρευνας – εργασίας

( )Προγραμματισμός δραστηριοτήτων

Σύνθεση – ταξινόμηση - αρχειοθέτηση υλικού

Είναι σημαντικό οι μαθητές να αρχειοθετούν σωστά το υλικό τους, τις πληροφορίες τις οποίες καθημερινώς διερευνούν και μελετούν και να τις ταξινομούν σωστά με τη βοήθεια των συμμαθητών τους που είναι στην ίδια ομάδα καθώς και με τον εκπαιδευτικό τους

( )Επιλογή θέματος - ευαισθητοποίηση μαθητών – τριων

Οι μαθητές καλούνται να επιλέξουν ένα θέμα που τους απασχολεί ή τους αρέσει ώστε να μπορούν να ανταποκριθούν σε αυτό και να συλλέξουν με ενδιαφέρον τις πληροφορίες που χρειάζονται

( )Συγκρότηση ομάδας - χωρισμός σε υποομάδες

Για να είναι μια ομαδική εργασία επιτυχής, θα πρέπει τα άτομα της ομάδα αυτής να έχουν καλή επικοινωνία και να μπορούν εύκολα και με χαρά να συνεργαστούν μεταξύ τους για το κοινό επιθυμητό αποτέλεσμα

( )Καθορισμός σκοπού και στόχων

Σκοπός της ομαδικής εργασίας είναι οι μαθητές να κατανοήσουν πλήρως το θέμα γύρω από το οποίο θα συνεργαστούν, ώστε να αποδώσουν το μέγιστο δυνατό αποτέλεσμα που θα ικανοποιήσει πρώτα τους ίδιους και μετά το υπόλοιπο μαθητικό ακροατήριο. Oι στόχοι είναι η επιτυχής συνεργασία των μαθητών μεταξύ τους, η αναζήτηση και επεξεργασία της γνώσης που από κοινού, η ανάπτυξη κριτικής σκέψης κ.α.

( )Τελική παρουσίαση /διάχυση αποτελεσμάτων

Η τελική παρουσίαση είναι πολύ σημαντικό κομμάτι της εργασίας, οι μαθητές/τριες καλούνται να αποτυπώσουν και να αποδόσουν με τον καλύτερο δυνατό και παραστατικό τρόπο τη δουλειά τους. Nαναπτύξουν τις προφορικές τους δεξιότητες, να είναι σε θέση να απαντήσουν στις ερωτήσεις των συμμαθητών τους, να πείσουν και να εντυπωσιάσουν το ακροατήριο τους για όλα αυτά που κοπίασαν.